Apxertsa. Apxertsa () — kamoncha bilan ijro qilinadigan abxaz xalq cholgʻusi. Koʻrinishi. Kosasi oʻyma boʻlib, dasta va boʻyni bilan bir butun yogʻochdan yasaladi. Uzunligi 700-800 mm. Qopqogʻi yoldan, ikkita tori ot dumidan tayyorlanadi. Qirgʻizlarning qiyaq cholgʻusiga oʻxshaydi. Dekasida rezonator tirqishlari oʻyilgan. Ovozi ham juda sekin va mayin. Ijrochi odatda ashulachi boʻlib, oʻz ovoziga cholgʻusi bilan joʻr boʻladi. Marosim madaniyati. Apxertsalar joʻrligida asosan tarixiy-qahramonlik qoʻshiqlari kuylangan. Ilgarilari har bir boʻlinmada oʻz apxertsachilari boʻlgan. Ular jangchilarning oldida safda turishgan. „Apxertsa“ nomi kelib chiqishiga koʻra, abxaz xalqining jangovar hayoti bilan bevosita bogʻliq boʻlib, „apxertsaga“ soʻzidan kelib chiqqan. Bu soʻz „oldinga borishga undaydigan narsa“ degan maʼnoni anglatadi. Abxazlar apxertsa joʻrligida qoʻshiq aytishdan davolash vositasi sifatida ham foydalanishadi.